Diari Oficial de la Generalitat Valenciana


Sumari del DOGV 1599, del 02-08-1991 (1991/822288)

ORDRE de 10 de juliol de 1991, de la Conselleria de Treball i Seguretat Social, per la qual es fa convocatòria per a 1991 de les ajudes i subvencions destinades al foment d'activitats, programes i projectes de cooperació al desenvolupament que realitzen les organitzacions no governamentals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/10/(1)/dof/vci/html**

### Dades del document

Número de DOGV
:   1599

Data del DOGV
:   02-08-1991

Secció del DOGV
:   DISPOSICIONS GENERALS

Número del document
:   1991/822288


Data del document
:   10-07-1991

Organisme emissor
:   Conselleria de Treball i Seguretat Social

Tipus de document
:   Ordre

Ordre de 10 de juliol de 1991, de la Conselleria de Treball i Seguretat Social, per la qual es fa convocatòria per a 1991 de les ajudes i subvencions destinades al foment d'activitats, programes i projectes de cooperació al desenvolupament que realitzen les organitzacions no governamentals.  
Les Corts Valencianes han aprovat per tercera vegada consecutiva, a proposta del Govern valencià, incloure en els pressupostos d'aquest any, una línia d'ajudes per tal d'atendre el Programa de Cooperació amb els països en vies de desenvolupament, línia emmarcada operativament en els Pressupostos ordinaris de la Conselleria de Treball 1 Seguretat Social.  
Amb aquesta mesura la Generalitat Valenciana reitera la seua manifestació de solidaritat amb els pobles menys afavorits del món unint-se així a l?esforç comú en torn a la interdependència Nord-Sud. Superada l?experiència d'anys anteriors de gestió del Programa de Cooperació, aquest es consolida com a un programa més dels que en la seua vessant solidària desplega el Govern valencià.  
Tanmateix, aquesta línia d'ajudes no és l?únic mitjà de col·laboració entre la Generalitat Valenciana i aquestes organitzacions, i no cal dir que tampoc és l?únic instrument administratiu d'execució de les ajudes disposades en el Programa de Cooperació, ja que aquest, lluny d'esgotar-se amb aquesta iniciativa, abasta altres objectius per als quals s'estableixen diferents mitjans, sempre comptant, de tota manera, amb el suport participatiu de la iniciativa social, de manera que vaja generant-se una dinàmica de compromís i sensibilització tendent a la vertebració d'un ampli i complet moviment de solidaritat.  
A fi de consolidar les organitzacions de caràcter no governamental (ONG) en la cooperació al desplegament com a mesura de foment de la iniciativa social, la Generalitat Valenciana ha disposat, sobre la base de l?experiència danys anteriors, la necessitat d'establir una línia d'ajuda i subvencions, mantenint criteris objectius en la col·laboració entre la Generalitat Valenciana i aquestes organitzacions sota els principis de publicitat i concurrència.  
La comissió executiva per a l'aplicació del Programa de Cooperació amb països en vies de desenvolupament, creada per Decret 48/1989, de 4 d'abril, del Consell de fa Generalitat Valenciana, ha considerat repetir enguany la convocatòria vista la demanda de les organitzacions no Governamentals i altres agents socials compromesos amb la solidaritat amb els pobles menys afavorits del món, com també consolidar aquesta convocatòria amb un percentatge fix respecte del total del pressupost assignat al Programa de Cooperació, amb l?establiment així d'un sistema mixt o combinat entre la iniciativa institucional i el suport a la iniciativa social.  
La Constitució del consell assessor de la comissió executiva per tal d'aplicar el Programa de Cooperació amb països en vies de desenvolupament a la fi del passat any, ha permès que aquesta convocatòria haja estat estudiada, debatuda i, aprovada per aquest òrgan assessor en què participen les entitats a les quals es dirigeix aquesta convocatòria.  
Aquesta ordre té, per tant, la finalitat de cobrir una convocatòria a la qual puguen acollir-se les organitzacions no Governamentals amb presència a la Comunitat Valenciana que pretenguen desplegar activitats de cooperació internacional amb països en vies de desenvolupament.   
En atenció d'aquests motius i fent ús de les facultats que em confereix la Llei 5/1983, de 30 de desembre, de Govern valencià, i el Decret 36/1988, de 21 de març, del Consell de la Generalitat Valenciana, sobre estructura orgànica i funcional de la Conselleria de Treball i Seguretat Social  
ORDENE:  
Article primer  
Es fa convocatòria d'ajudes i subvencions per a organitzacions no governamentals espanyoles per tal de realitzar i fomentar activitats de cooperació internacional al desenvolupament.  
L'import màxim destinat a aquestes ajudes era de 13.007.798 de pessetes, que seran finançades a càrrec de la línia 402/000/91 per import de 34.961.657 pessetes, i la línia 701/000/91 per import de 72.565.014 pessetes, dels crèdits de la Conselleria de Treball i Seguretat Social consignats en els pressupostos de la Generalitat per a 1991.  
Article segon  
Objectius de les ajudes destinades a accions de cooperació al desenvolupament. Per mitjà de les mesures incloses en aquest article es procura la consecució, entre d'altres, dels objectius següents:  
a) Donar suport als països del tercer món a fi d'aconseguir un desplegament sostingut, mitjançant la realització de projectes que permeten mobilitzar els recursos endògens d'aquestos.  
b) Promoure la realització de programes regionals integrats per a l?explotació rendible per part dels països en vies de desenvolupament dels propis recursos naturals, tècnics i humans.  
c) Fomentar el desenrotllament integral de la zona on es materialitze l'ajuda.  
d) Contribuir a l'autoproveïment de les necessitats bàsiques en les zones més necessitades dels països menys desenvolupats.  
e) Creació de riquesa i llocs de treball en països en vies de desenvolupament.  
f) Potenciar la realització de projectes de millora de la producció, amb especial atenció al desplegament de cooperatives d'explotacions agrícoles i ramaderes.  
g) Impulsar la participació personal dels beneficiaris en el desenvolupament dels projectes cofinançats com a garantia de la viabilitat futura d'aquestos.  
h) Estrènyer les realitzacions de la Comunitat Valenciana amb països o zones menys desenvolupades.  
Article tercer  
Es consideraran àrees geogràfiques prioritàries per a l?execució dels programes i projectes de las cooperació al desenvolupament les assenyalades pel Programa de Cooperació i Solidaritat Nord/Sud de la Generalitat Valenciana, ço és, Països Iberoamericans i Nord d'Africa.  
Article quart  
Per poder concórrer a les ajudes i subvencions les Associacions i organitzacions no governamentals hauran de complir els requisits següents:  
a) Tenir com a finalitats institucionals la realització d'activitats de cooperació al desplegament i el foment de la solidaritat entre els pobles.  
b) Estar constituïdes a l'empara del que estableix l'article 22 de la Constitució i altres disposicions legals, amb anterioritat a l'1 de gener de 1991.  
c) No perseguir finalitats de lucre o comercials ni dependre econòmicament o institucionalment d'entitats lucratives.  
d) Comptar amb un mínim de 50 socis en l'àmbit de la Comunitat Valenciana.  
Article cinqué  
Per a tenir accés al cofinançament dels projectes presentats s'hauran de complir els requisits següents:  
a) Ser cofinançats almenys un 20% per recursos distints a l'ajuda prestada per la Comunitat Valenciana.  
b) Ser directa i productiva la participació dels beneficiaris en el desenvolupament i l?execució.  
c) Consistir en accions amb una repercusió pràctica i quantificable en la satisfacció de les necessitats bàsiques dels sectors de població o zones més desfavorides de països subdesenvolupats.  
Article sisé  
Les associacions i les ONG que concórreguen a aquesta convocatòria hauran de presentar la documentació següent:  
a) Instància on es continga la petició concreta de les quantitats sol·licitades, acompanyada del programa i projecte de les accions que es pretenen executar, segons formulari annex.  
b) Memòria de la institució de 1990.  
c) Document acreditatiu de la seua legalització, inscripció al registre d'associacions, còpia dels estatuts, fotocòpia de la targeta d'identificació fiscal i representativitat del sol·licitant.  
d) Documentació acreditativa d'estar al corrent en les cotitzacions a la Seguretat Social i en les obligacions tributàries en els termes que estableix l'Ordre de 7 de gener de 1991 (DOGV núm. 1477, de 05.02.91) de la Conselleria d'Economia i Hisenda.  
Article seté  
En els projectes de cooperació el desenvolupament es faran constar les dades següents:  
a) Títol, país, beneficiari, duració, sector, antecedents, resum (localització, mitjans, organisme o entitat receptora) objectius, cost i finançament, resultats previstos i mitjans materials i humans.  
b) Relació de personal efecte al projecte o programa, fent-hi constar nom, cognoms, DNI, retribució i número d'afiliació a la Seguretat Social si escau.  
c) Causes i sistemes d'avaluació, seguiment periòdic i informe final, destinats a facilitar els controls i avaluacions que oportunament s'hi determine.  
Article vuité  
La Conselleria de Treball i Seguretat Social tramitarà els expedients podent, atés l'article 71 de la Llei de Procediment Administratiu, requerir l?entitat sol·licitant perquè esmene o complete la documentació presentada.  
Article nové  
La Comissió Executiva per a l'aplicació del Programa de Cooperació amb països en vies de desenvolupament seleccionarà i valorarà els projectes i sol·licituds presentats, amb la deliberació prèvia, i podrà demanar en aquesta la presència dels departaments i experts que segons l'índole del projecte o programa així ho aconselle.  
Article deu  
El Conseller de Treball i Seguretat Social, a proposta de la Comissió Executiva per a l'aplicació del Programa de Cooperació amb els països en vies de desenvolupament, dictarà la resolució avinent per concedir tot o part, o denegant, la sol·licitud formulada, i quedarà sotmesa la concessió de l'ajuda o subvenció, a més dels requisits genèrics i específics assenyalats en aquesta ordre, a l?existència de crèdit pressupostari anterior. En la resolució de concessió &ajuda o subvenció constarà la modalitat i forma de pagament de la dotació concedida.  
Article onze  
1. Les entitats que reben ajudes o subvencions, sense perjudici de les disposicions legals en la matèria, queden en tot cas, obligades a presentar la justificació de la despesa, de manera fefaent en el termini de dos mesos, comptadors des de la data de compliment del termini per a l'execució de l'activitat, programa o projectes subvencionats, el còmput dels quals, al seu torn, s'iniciaria en el moment en què es faça el pagament de la subvenció.  
En la justificació caldrà incloure certificacions en què conste la realització dels objectius aconseguits en relació als consignats en la sol·licitud de subvenció, còpia dels contractes i de les nòmines signades pels co-operants, o persones que hagen participat en els activitats programades o projectes, justificants de la seguretat social i factures acreditatives amb el corresponent rebut, d'acord amb les partides sol·licitades.  
2. Les entitats beneficiàries d'ajudes i subvencions hauran de tornar l?import de les quantitats rebudes si la despesa no es portava a efecte per qualsevol causa, o no es justificara fefaentment o es modifiquen substancialment les activitats o programes subvencionats sense autorització prèvia, i es dictarà amb aquesta finalitat l'adient resolució, amb l'audiència prèvia dels interessats. Cas que els pagaments no hagueren estat efectius, i es donaren les circumstàncies indicades, la resolució disposarà la minoració o anul·lació de l'ajuda.  
3. En tot cas, i amb independència del que preveu l'article 7.c), l'entitat beneficiària haurà de presentar un informe detallat al terme del programa o projecte subvencionat. L'omissió d'aquest requisit implicarà, sense perjudici del que pogués derivar-se d'aquestes omissions en matèria de justificació, la inhabilitació per a la percepció de noves subvencions.'  
Article dotze  
El termini de presentació de sol·licituds finalitzarà al mes de la publicació d'aquesta ordre al Diari Oficial de la Generalitat Valenciana .  
DISPOSICIO FINAL  
Aquesta ordre començarà a vigir el mateix dia de la publicació en el Diari Oficial de la Generalitat Valenciana .  
València, 10 de juliol de 1991.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI